SL
31.10.2022
Uradni list Evropske unije
C 418/13
3.
Ali oprostitev odgovornosti iz člena 14(1) Direktive 2000/31/ES velja tudi za odgovornost ponudnika storitve zbiranja podatkov in izbire informacij z uporabo iskalnika za način izvajanja te storitve, če ta način prejemnika storitve spodbuja k shranjevanju podatkov brez soglasja imetnikov avtorskih pravic, vendar brez aktivnega sodelovanja ponudnika storitve pri kršitvi avtorskih pravic?
(1)
Direktiva 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (Direktiva o elektronskem poslovanju) (UL 2000, L 178, str. 1).
Tožba, vložena 30. avgusta 2022 – Evropska komisija/Kraljevina Španija (Zadeva C-576/22) (2022/C 418/16) Jezik postopka: španščina Stranki Tožeča stranka: Evropska komisija (zastopnika: C. Hermes in E. Sanfrutos Cano, agenta)
Tožena stranka: Kraljevina Španija
Predlog — Naj se ugotovi, da Kraljevina Španija s tem, da v avtonomnih skupnostih Kastilja in Leon, Ekstremadura, Galicija, Balearski otoki, Kanarski otoki, Madrid in Valencija kot območij, občutljivih za onesnaževanje z nitrati, ni določila območij zajetja z odtekanjem (površinska voda) ali s pronicanjem (podzemna voda) za vsako od onesnaženih merilnih točk, opredeljenih v tožbi; v delovnih programih avtonomnih skupnosti Aragonija, Kastilja – Manča, Kastilja in Leon, Ekstremadura in Madrid ni določila vseh potrebnih obvezujočih ukrepov in ni sprejela dodatnih ali okrepljenih ukrepov v zvezi z evtrofikacijo za celotno državo in v zvezi z onesnaževanjem z nitrati za avtonomne skupnosti, v katerih so vidni trendi naraščanja onesnaževanja merilnih točk območij, občutljivih za onesnaževanje z nitrati, zlasti za Aragonijo, Kastiljo – Mančo, Kastiljo in Leon ter Murcio, ni izpolnila obveznosti, ki jih ima na podlagi člena 3(4) in člena 5(4) (v povezavi s prilogama II in III) in (5) Direktive Sveta 91/676/EGS (1) z dne 12. decembra 1991 o varstvu voda pred onesnaževanjem z nitrati iz kmetijskih virov.
— Kraljevini Španiji naj se naloži plačilo stroškov.
Tožbeni razlogi in bistvene trditve Komisija v tožbi navaja tri tožbene razloge o neizpolnitvi obveznosti.
Komisija s prvim tožbenim razlogom o neizpolnitvi obveznosti Kraljevini Španiji očita, da ni izpolnila obveznosti, ki jih ima na podlagi člena 3(4) Direktive 91/676/EGS.
Komisija šteje, da Kraljevina Španija te obveznosti ni izpolnila v avtonomnih skupnostih Kastilja in Leon, Ekstremadura, Galicija, Balearski otoki, Kanarski otoki, Madrid in Valencija, ker so v njih še vedno površine, ki niso bile določene kot območja, občutljiva za onesnaževanje z nitrati, niti vključena v že obstoječa območja, občutljiva za onesnaževanje z nitrati, čeprav podatki, pridobljeni prek omrežja za nadzor onesnaževanja z nitrati iz kmetijskih virov upravičujejo njihovo določitev/vključitev.